9.Pielikums

Līgums

Par Vidzemes slimnīcas Centrālās sterilizācijas nodaļas pārbūves būvniecības ieceres dokumentācijas izstrādi un autoruzraudzību
Līguma parakstīšanas datums 

ir pēdējā pievienotā droša elektroniskā paraksta 




un tā laika zīmoga datums






 Nr.VS/2024-
Sabiedrība ar ierobežotu atbildību „Vidzemes slimnīca”, vienotais reģistrācijas Nr.40003258333, juridiskā adrese - Jumaras iela 195, Valmiera, Valmieras novads, LV-4201, tās _______ personā, kur_ rīkojas uz ____ pamata (turpmāk - Pasūtītājs) no vienas puses, un

__________, vienotais reģistrācijas Nr. ______, juridiskā adrese – _____, tās ______ personā, kur_ rīkojas uz ____ pamata (turpmāk - Izpildītājs) no otras puses, 

kā arī abi kopā vai katrs atsevišķi (turpmāk - Puses vai Puse) ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, savstarpēji vienojoties un pamatojoties uz Pasūtītāja veiktās iepirkuma procedūras „Vidzemes slimnīcas Centrālās sterilizācijas nodaļas pārbūves būvniecības ieceres dokumentācijas izstrāde un autoruzraudzība”, iepirkuma identifikācijas Nr. VS 2024/ (turpmāk – Iepirkuma procedūra), rezultātu, kurā līguma slēgšanas tiesības tika piešķirtas Izpildītājam, noslēdz šādu līgumu (turpmāk – Līgums).

1. Līguma priekšmets

1.1 Pasūtītājs uzdod un Izpildītājs apņemas ar saviem darba rīkiem, ierīcēm un darbaspēku, kā arī citiem Līguma pilnīgai izpildei nepieciešamajiem tehniskajiem līdzekļiem un materiāliem, veikt Vidzemes slimnīcas Centrālās sterilizācijas nodaļas (turpmāk-Objekts) pārbūvei nepieciešamās būvniecības ieceres dokumentācijas izstrādi (turpmāk - Tehniskā dokumentācija) un sadarboties ar Pasūtītāju būvdarbu iepirkuma procedūrā, sniedzot Pasūtītajam nepieciešamos skaidrojumus, rasējumus un precizējumus par Tehnisko dokumentāciju, kā arī Izpildītājs apņemas veikt autoruzraudzību visu būvdarbu laiku, nodrošinot Tehniskās dokumentācijas autentisku realizāciju dabā, nepieļaujot patvaļīgas atkāpes no akceptētās Tehniskās dokumentācijas (turpmāk Autoruzraudzība), viss kopā turpmāk- Pakalpojums). 
1.2 Pakalpojumu Izpildītājs veic saskaņā ar Līguma un tā pielikumu, tajā skaitā Tehniskās specifikācijas-projektēšanas uzdevuma (1.Pielikums, turpmāk-Projektēšanas uzdevums) nosacījumiem, Izpildītāja Finanšu piedāvājumu (2. Pielikums) un attiecināmo Latvijas Republikā spēkā esošo tiesību aktu prasībām, ievērojot noteiktās prasības projektēšanas jomā, kā arī Iepirkuma procedūras dokumentos paredzētos nosacījumus.
1.3 Izpildītājs garantē, ka tam ir visas nepieciešamās reģistrācijas apliecības un/vai sertifikāti, materiāltehniskais nodrošinājums un kvalificēts personāls, zināšanas un iemaņas Līgumā paredzētā Pakalpojuma sniegšanai. Izpildītājs apliecina, ka ir pilnībā iepazinies ar Projektēšanas uzdevumu un kopumā apliecina, ka ir saņēmis un izvērtējis visu Izpildītājam nepieciešamo informāciju attiecībā uz Tehniskās dokumentācijas izstrādi un Pakalpojuma izpildi kopumā. Izpildītājs kā lietpratējs apliecina, ka ir veicis visas nepieciešamās priekšizpētes, apzinājis visus veicamos darbus, riskus, apjomus un to izpildei nepieciešamos resursus, un spēs pienācīgi sniegt Pakalpojumu Līgumā noteiktajā kārtībā un termiņos. Izpildītājs, iesniedzot piedāvājumu Iepirkuma procedūrā un noslēdzot šo Līgumu, ir ņēmis vērā visus iespējamos Pakalpojuma izpildi ietekmējošos faktorus, tāpēc šādi faktori un ar tiem saistītie riski nevar būt par pamatu Izpildītāja lūgumam pagarināt Tehniskās dokumentācijas izstrādes termiņus un/vai izdarīt izmaiņas atlīdzības apmērā.

2. Līguma izpildes termiņš
2.1 Līgums stājas spēkā ar tā abpusējas parakstīšanas brīdi un ir spēkā līdz Pušu no Līguma izrietošo saistību izpildei. 

2.2 Tehniskās dokumentācijas izstrāde jāveic ne vēlāk kā 4 (četru) kalendāra mēnešu laikā skaitot no dienas, kad Objekts Līgumā noteiktajā kārtībā ir nodots Izpildītājam.
2.3 Tehniskās dokumentācijas pirmreizējās ekspertīzes veikšana netiek iekļauta Līguma 2.2. punktā noteiktajā termiņā.

2.4 Autoruzraudzība ir veicama visu būvdarbu laiku, tas ir, no būvdarbu uzsākšanas dienas līdz veicamo būvdarbu pilnīgai izpildei. Gadījumā, ja būvdarbu kopējais ilgums no Izpildītāja neatkarīgu iemeslu dēļ tiek pagarināts, attiecīgi tiek pagarināts autoruzraudzības izpildes termiņš, par to neparedzot papildus samaksu Izpildītājam. Plānotais būvdarbu termiņš -  7 (septiņi) kalendāra mēneši no būvdarbu uzsākšanas dienas.
2.5 Izpildītājs ir tiesīgs saņemt Tehniskās dokumentācijas izstrādes termiņa pagarinājumu, ja: 
2.5.1 Tehniskās dokumentācijas izstrādes gaitā tiek konstatēta nepieciešamība veikt ar objekta lietošanas funkcionāliem vai tehnoloģiskiem papildinājumiem vai uzlabojumiem saistītus papildus projektēšanas darbus, kas sākotnēji netika iekļauti Projektēšanas uzdevumā, jo to nepieciešamību nebija iespējams paredzēt. 
2.5.2 Pasūtītājs kavē vai aptur Tehniskās dokumentācijas izstrādi no Izpildītāja neatkarīgu iemeslu dēļ.
2.5.3 Tehniskās dokumentācijas izstrādi kavē būtiski līguma 1. pielikuma (Projektēšanas uzdevums) grozījumi, kas nav Izpildītāja izraisīti.
2.5.4 Atbildīgās institūcijas kavē Izpildītāja pieprasīto tehnisko noteikumu izsniegšanu.
2.6 Gadījumā, ja Izpildītājs un/vai apakšuzņēmējs Pakalpojuma nodrošināšanā piesaista ārvalstu būvspeciālistu (tai skaitā, būvprojektētāju), kuram pakalpojuma sniegšanai nepieciešama atzīšanas institūcijas izsniegta atļauja, Tehniskās dokumentācijas izstrādes termiņš pagarinās par laika periodu skaitot no Līguma noslēgšanas dienas līdz dienai, kad Pasūtītājs saņem būvspeciālista (tai skaitā, būvprojektētāja) atzīšanas institūcijas izsniegtu atļauju par īslaicīgo pakalpojumu sniegšanu.
2.7 Par papildu darbiem, kas Līguma izpildē ir pieļaujami, Puses atzīs tādas papildus Tehniskās dokumentācijas risinājumu izstrādes, kuras radījušas Pasūtītāja papildus prasības attiecībā uz Projektēšanas uzdevumu un/vai saskaņoto Tehnisko dokumentāciju, un kuras nav Izpildītāja pieļauto Tehniskās dokumentācijas kļūdaino risinājumu rezultāts.

2.8 Līguma attiecības par pabeigtām atzīstamas ar dienu, kad Puses izpildījušas visas savstarpējās saistības un starp tām pilnībā nokārtoti visi maksājumi.

3. Līguma summa un norēķinu kārtība

3.1 Līguma kopējā summa par Pakalpojumu, saskaņā ar Izpildītāja finanšu piedāvājumu, ir ___ EUR (___) bez 21% pievienotās vērtības nodokļa (turpmāk -PVN), kas ir __ EUR (___), veidojot kopējo Līguma summu ar PVN __ EUR (____), turpmāk - Kopējā līguma summa.

3.2 Kopējo līguma summu veido:

3.2.1 Summa par Tehniskās dokumentācijas izstrādi ____ EUR (_____) bez PVN;
3.2.2 Summa par autoruzraudzību ir ___ EUR (_____) bez PVN.
3.3 Kopējā līguma summā ir ietvertas visas nepieciešamās izpētes, Tehniskās dokumentācijas izstrādei un Autoruzraudzības veikšanai nepieciešamās izejmateriālu, tehnisko noteikumu, slēdzienu un atzinumu, saskaņojumu un informācijas vākšanas, uzmērīšanas, apsekošanas, transporta, apdrošināšanas, nodevu un nodokļu (izņemot PVN) izmaksas, izmaksas par pušu sadarbību Pasūtītāja būvdarbu iepirkuma procedūrā,  izpētes darbi, kā arī izmaksas darbiem, kas nav tieši iekļauti Līgumā un tā pielikumos, bet kuru izpildes vai pielietojuma nepieciešamība izriet no Pasūtītāja ieceres un Projektēšanas uzdevuma, objekta rakstura un apjoma, un kuru izpilde vai pielietojums var būt nepieciešams, lai izstrādātu un saskaņotu kvalitatīvu Tehnisko dokumentāciju. Kopējā līguma summa ir ietvertas visas izmaksas, kas nepieciešamas arī Autoruzraudzības veikšanai būvdarbu laikā. 

3.4 Izpildītājs uzņemas risku, ja Pakalpojuma izpildes laikā tiek atklātas kļūdas finanšu piedāvājumā vai tiek konstatēts, ka Izpildītājs Iepirkuma procedūrā nav piedāvājis cenu par visu Līguma apjomu. Izpildītājs uzņemas risku par darbiem, kurus tas nav iekļāvis finanšu piedāvājumā, bet kurus objektīvi vajadzēja paredzēt atbilstoši Projektēšanas uzdevumam.  

3.5 Avansa maksājumi nav paredzēti.

3.6 Pasūtītājs apmaksu par Tehniskās dokumentācijas izstrādi veic 30 (trīsdesmit) kalendāra dienu laikā no Tehniskās dokumentācijas nodošanas Līgumā noteiktajā kārtībā un attiecīga akta un rēķina saņemšanas dienas.

3.7 Pasūtītājs autoruzraudzības apmaksu veic pa daļām, t.i., vienu reizi mēnesī proporcionāli veiktajam būvdarbu apjomam, no būvdarbu uzsākšanas dienas līdz būvdarbu nodošanas – pieņemšanas akta parakstīšanai. Izpildītājs līdz attiecīgā kalendārā mēneša 10.datumam iesniedz Pasūtītājam rēķinu un abu Pušu parakstītu autoruzraudzības pakalpojuma nodošanas - pieņemšanas aktu par iepriekšējā kalendārajā mēnesī veikto autoruzraudzību, atbilstoši būvdarbu apjomam.
3.8 Izpildītājs rēķinus var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītājam uz e-pasta adresi pasts@vidzemesslimnica.lv. Izpildītājs rēķinu var uzskatīt par saņemtu pēc Pasūtītāja apstiprinājuma saņemšanas.

3.9  Izpildītājs, papildus Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pasūtītājam iesniegtajos dokumentos (rēķinos u.tml.) norāda Pasūtītāja rekvizītus un Līguma Nr.

3.10  Ja Līgumā noteikto maksājumu veikšanas brīdī pastāv kāda Izpildītāja parāda saistība pret Pasūtītāju, kas izriet no Līguma nosacījumu neizpildes, Pasūtītājs ir tiesīgs to vienpusēji ieskaitīt, veicot norēķinus.
4. Tehniskās dokumentācijas izstrādes kārtība
4.1 Izpildītājs ne vēlāk kā 3 (trīs) darba dienu laikā pēc Līguma saistību izpildes nodrošinājuma iesniegšanas, sasauc pirmo Projektēšanas sapulci. 

4.2 Pirmajā projektēšanas sapulcē Pasūtītājs nodod, bet Izpildītājs pieņem Objektu un paraksta Objekta nodošanas – pieņemšanas aktu, ar kuru Izpildītājs uzņemas atbildību par Objektu. Objekta nodošanas – pieņemšanas aktā tiek fiksēts Objekta tehniskais, vizuālais u.c. stāvoklis uz Pakalpojuma uzsākšanas brīdi. Objekta nodošanas – pieņemšanas aktu paraksta Līguma 14.10. punktā norādītie atbildīgie Izpildītāja un Pasūtītāja pārstāvji.

4.3 Projektēšanas sapulces:

4.3.1 Projektēšanas sapulcēs tiek izskatīti un risināti Tehniskās dokumentācijas risinājumu variantu un izmantojamo materiālu saskaņojumi u.c. jautājumi. Sapulcēs piedalās projekta vadītājs un attiecīgās sadaļas izstrādātājs, Pasūtītājs un tā pārstāvis, kā arī viņu pieaicinātās personas.

4.3.2 Projektēšanas sapulce tiek sasaukta pēc vajadzības, bet ne retāk kā 1 (vienu) reizi mēnesī, ja vien puses nav vienojušās par citu projektēšanas sapulču sasaukšanas kārtību. 
4.3.3 Projektēšanas sapulču sasaukšanu, organizēšanu, un protokolēšanu nodrošina Izpildītājs, kurš protokolu 3 (trīs) darbdienu laikā elektroniski nosūta saskaņošanai visiem dalībniekiem un pēc saskaņošanas parakstīšanai iesniedz dalībniekiem ne vēlāk kā līdz nākamai projektēšanas sapulcei. Protokolā atrunātais ir saistošs Pusēm.
4.3.4 Ja Izpildītājs nevar ierasties uz projektēšanas sapulci, tas par to paziņo iesaistītajām pusēm 3 (trīs) dienas pirms projektēšanas sapulces, kā arī saskaņo, ar iesaistītajām pusēm dienu, uz kuru tiek pārlikta projektēšanas sapulce. Projektēšanas sapulces atlikšanas termiņš nevar būt ilgāks par 5 (piecām) darba dienām.

4.4 Sagatavojot Tehnisko dokumentāciju, Izpildītājam jāievēro normatīvie akti un standarti (normatīvi), kas saistīti ar Līguma izpildi, Līgums, Pasūtītāja norādījumi. Tehniskā dokumentācija jāizstrādā tādā detalizācijas pakāpē, kas ļauj pilnībā nolasīt izpildāmo būvdarbu apjomu, būvdarbu metodes un pielietotos materiālus bez papildus detalizācijas. 
4.5 Gadījumā, ja Tehniskās dokumentācijas izstrāde aizkavējas tādu iemeslu dēļ, kas nav atkarīgi ne no vienas Puses, Puses viena otrai apliecina šādus apstākļus ar to pierādošiem dokumentiem (nepārvarama vara, saskaņojumu novēlota saņemšana u.tml.). Pusēm savstarpēji rakstiski vienojoties ir iespējama Tehniskās dokumentācijas izstrādes termiņa pārskatīšana, Līgumā noteiktajā kārtībā to pagarinot par faktisko šķēršļu termiņu.

4.6 Izpildītājam jebkurā laikā pēc Pasūtītāja pieprasījuma jāsniedz atskaite par Tehniskās dokumentācijas izstrādes gaitu.

4.7 Tehniskās dokumentācijas kvalitātes novērtēšanai Pasūtītājs var pieaicināt vienu vai vairākus neatkarīgus speciālistus.

4.8 Gadījumā, ja Izpildītājs un/vai apakšuzņēmējs Pakalpojuma nodrošināšanā piesaista ārvalstu būvspeciālistu, kurš nav reģistrēts Latvijas Būvkomersantu reģistrā, Izpildītājs 5 (piecu) darba dienu laikā pēc Līguma noslēgšanas dienas, iesniedz atzīšanas institūcijai deklarāciju par katra norādītā būvspeciālista īslaicīgu profesionālo pakalpojumu sniegšanu Latvijas Republikā reglamentētā profesijā. 

4.9 Gadījumā, ja Izpildītājs un/vai apakšuzņēmējs Pakalpojuma nodrošināšanā piesaista ārvalstu būvspeciālistu, Izpildītājs 3 (trīs) darba dienu laikā pēc atzīšanas institūcijas izsniegtās atļaujas par īslaicīgo pakalpojumu sniegšanu saņemšanas, iesniedz to Pasūtītājam. 
4.10 Izpildītājs apņemas ievērot visus ar Tehniskās dokumentācijas izstrādi saistītos Pasūtītāja iebildumus un aizrādījumus, novērst visus Pasūtītāja norādītos trūkumus, tajā skaitā, ja tie atklājas būvdarbu laikā, un ja šie trūkumi, iebildumi un aizrādījumi ir pamatoti un tie nav pretrunā ar normatīvajiem aktiem un Līguma noteikumiem. 
4.11 Pēc Tehniskās dokumentācijas izstrādes un nodošanas Pasūtītajam Līgumā noteiktajā kārtībā vai Līguma pirmstermiņa izbeigšanas gadījumā Izpildītājs 10 dienu laikā, nodrošina Objekta nodošanu Pasūtītājam. Objekts tiek nodots Pasūtītājam abpusēji parakstot Objekta nodošanas - pieņemšanas aktu, pilnībā sakārtots, atbrīvots no Izpildītājam piederošiem priekšmetiem un ne sliktākā tehniskā stāvoklī kā tika pieņemts no Pasūtītāja.
5. Pakalpojuma nodošanas un pieņemšanas kārtība

5.1 Izstrādātu Tehnisko dokumentāciju ar visiem normatīvajos aktos paredzētajiem atzinumiem un saskaņojumiem, Izpildītājs iesniedz Pasūtītājam izskatīšanai, ievietojot to Būvniecības informācijas sistēmā un iesniedzot to Pasūtītājam. Pasūtītājs 5 (piecu) darba dienu laikā izvērtē iesniegtos materiālus un sniedz atzinumu (saskaņojumu), (atzinums (saskaņojums) nav uzskatāms par Būvprojekta pieņemšanas – nodošanas aktu), vai izsniedz Tehnisko dokumentāciju atpakaļ Izpildītājam, norādot nepieciešamos labojumus.

5.2 Ja Pasūtītājs ir norādījis Izpildītājam uz Tehniskās dokumentācijas trūkumiem, kurus nepieciešams labot, Izpildītājs nepieciešamos labojumus veic Pasūtītāja norādītajos termiņos, taču ne vēlāk kā 5 (piecu) darba dienu laikā pēc Pasūtītāja rakstisku norādījumu saņemšanas un atkārtoti iesniedz Tehnisko dokumentāciju Pasūtītājam izskatīšanai. Pasūtītāja saskaņojums neatbrīvo Izpildītāju no atbildības par Tehniskās dokumentācijas risinājumu atbilstību spēkā esošo normatīvo aktu prasībām, Līguma prasībām un noteiktajiem termiņiem.

5.3 Pirms iesniegšanas Būvvaldē Tehniskā dokumentācija tiek nodota Pasūtītāja noteiktam ekspertīzes veicējam. Ja pēc ekspertīzes veikšanas Tehniskajā dokumentācijā būs nepieciešams veikt izmaiņas, tās veic Izpildītājs bez papildus samaksas, ne ilgāk kā 5 (piecu) darba dienu laikā pēc Pasūtītāja rakstisku norādījumu saņemšanas un atkārtoti iesniedz Tehnisko dokumentāciju ekspertīzes veikšanai. Pirmreizējos izdevumus, kas saistīti ar ekspertīzes veikšanu, apmaksā Pasūtītājs. Izdevumus par atkārtotām ekspertīzes veikšanām sedz Izpildītājs. 

5.4 Pēc tam, kad Tehniskai dokumentācijai ir veikta ekspertīze, saņemti visi nepieciešamie atzinumi un ir saņemta atzīme būvatļaujā par projektēšanas nosacījumu izpildi, Tehniskā dokumentācija tiek nodota Pasūtītājam. Izpildītājs kopā ar izstrādāto Tehnisko dokumentāciju iesniedz Pasūtītājam nodošanas – pieņemšanas aktu divos eksemplāros.

5.5 Tehniskajā dokumentācijā radītais autortiesību objekts kļūst par Pasūtītāja īpašumu pēc Tehniskās dokumentācijas izstrādei noteiktās summas apmaksas Līgumā noteiktajā kārtībā. Pasūtītājam ar Līgumu un bez papildus atlīdzības tiek nodotas Izpildītāja kā autora esošās un nākamās mantiskās tiesības attiecībā uz saskaņā ar Līgumu radītajiem autortiesību objektiem, tajā skaitā, bet ne tikai, tiesības tos publiskot, publicēt un reproducēt.
5.6 Izpildītājs, parakstot Līgumu, neatsaucami bez jebkādas papildus samaksas bez termiņa ierobežojuma nodod Pasūtītājam visas tiesības brīvi izmantot saskaņā ar šo Līgumu radītos materiālā formā izpaustos autortiesību objektus, par kuriem Līguma noteiktajā kārtībā ir veikta samaksa, t.sk. tiesības tos izziņot, detalizēt, izmainīt, pārveidot, grozīt un papildināt, kā arī atsakās no tiesībām prasīt autortiesību objektu atsaukšanu. Minētās tiesības Pasūtītājs ir tiesīgs izmantot jebkurā valstī, kā arī nodot un/vai pārdot tās citām personām.
5.7 Autoruzraudzības pakalpojuma nodošanas un pieņemšanas kārtība:

5.7.1 Iepriekšējā mēnesī veiktā autoruzraudzības pakalpojuma pieņemšana tiek veikta ar autoruzraudzības nodošanas – pieņemšanas aktu, kuru paraksta Puses vai to pilnvaroti pārstāvji. Autoruzraudzības nodošanas un pieņemšanas aktu sagatavo Izpildītājs.
5.7.2 Pasūtītājs 5 (piecu) darba dienu laikā pēc autoruzraudzības nodošanas - pieņemšanas akta saņemšanas nodod Izpildītājam no savas puses parakstītu autoruzraudzības nodošanas - pieņemšanas aktu vai motivētu autoruzraudzības pakalpojuma atteikumu. Ja Atteikums nav ticis iesniegts Izpildītājam 5 (piecu) darba dienu laikā un autoruzraudzības nodošanas – pieņemšanas akts nav parakstīts, autoruzraudzība ir uzskatāma par pieņemtu un Pasūtītājam ir pienākums veikt samaksu Līguma noteiktajā kārtībā.

5.7.3 Izpildītājs, saņemot Atteikumu autoruzraudzības pieņemšanai 5 (piecu) darba dienu laikā, novērš Atteikumā autoruzraudzības pieņemšanai uzskaitītās nepilnības un nepieciešamos darbus. Pēc konstatēto nepilnību novēršanas un nepieciešamo darbu izpildes, Izpildītājs no jauna iesniedz Pasūtītājam autoruzraudzības nodošanas – pieņemšanas aktu un Pasūtītājs to pieņem atbilstoši Līgumā noteiktajai autoruzraudzības nodošanas – pieņemšanas kārtībai.

5.7.4 Atteikumā autoruzraudzības pieņemšanai uzskaitītās nepilnības un nepieciešamos darbus Izpildītājs veic ar saviem spēkiem, materiāliem un uz sava rēķina.

6. Apakšuzņēmēju un personāla nomaiņas un piesaistīšanas kārtība
6.1 Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādītā personāla un apakšuzņēmēja nomaiņu un/vai iesaistīt papildu apakšuzņēmējus Līguma izpildē. (Apakšuzņēmēji norādīti sarakstā, kas pievienots Līgumam kā … pielikums. Līguma izpildē iesaistītie speciālisti norādīti sarakstā, kas pievienots Līgumam kā ...pielikums).
6.2 Izpildītājs Līguma izpildē drīkst iesaistīt tikai tādus apakšuzņēmējus (tajā skaitā, apakšuzņēmēju apakšuzņēmējus), kas ir kompetenti un atbilstoši kvalificēti un tiesīgi veikt tiem uzticētos darbus, ir saņēmuši normatīvajos aktos noteiktās atļaujas un sertifikātus attiecīgo projektēšanas darbu veikšanai, kā arī ir izpildījuši normatīvajos aktos noteiktos pienākumus par nodokļu un sociālās apdrošināšanas maksājumiem. 
6.3 Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī iesniedz aktualizētu apakšuzņēmēju sarakstu ar informāciju par apakšuzņēmēju, kas tiek nomainīts vai iesaistīts Tehniskās dokumentācijas izstrādē (Iepirkuma procedūras nolikuma 3.pielikuma formā, konsolidētu versiju ar visu aktuālo informāciju), pievienojot vienošanos vai kādu citu dokumentu, kas apliecina sadarbību pretendentam ar apakšuzņēmēju iepirkuma līguma ietvaros, kurā norādīta arī izpildei nododamā iepirkuma līguma daļa un nododamās daļas apjoms. Izpildītāja iesniegtie un Pasūtītāja saskaņotie dokumenti kļūst par Līguma neatņemamu sastāvdaļu arī Pusēm neslēdzot atsevišķu vienošanos par grozījumiem Līgumā.
6.4 Pasūtītājs pārbauda apakšuzņēmēja atbilstību saskaņā ar Publisko iepirkumu likuma 42.panta nosacījumiem un Iepirkuma procedūras nolikuma noteikumiem, un pozitīva lēmuma gadījumā saskaņo iesniegto apakšuzņēmēju sarakstu.

6.5 Pasūtītājs nepiekrīt Izpildītāja piedāvājumā norādītā apakšuzņēmēja (arī apakšuzņēmēja apakšuzņēmēja) nomaiņai, ja pastāv kāds no šādiem nosacījumiem:
6.5.1 piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
6.5.2 tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma procedūras nolikumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
6.5.3 piedāvātais apakšuzņēmējs, kura veicamo darbu vai sniedzamo pakalpojumu  vērtība ir vismaz 10 000 EUR bez PVN, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
6.5.4 apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā Iepirkuma procedūrai, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem;
6.6 Pasūtītājs nepiekrīt piedāvājumā norādītā personāla nomaiņai, gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts. 
6.7 Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
6.8 Pasūtītājs pieņem lēmumu atļaut vai atteikt Izpildītājam apakšuzņēmēju vai personāla nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī punkta noteikumiem. Izpildītājs apakšuzņēmējus reģistrēt Būvniecības informācijas sistēmā drīkst tikai pēc Pasūtītāja saskaņojuma saņemšanas.
6.9 Izpildītāja piesaistītajiem apakšuzņēmējiem tiem uzticēto Tehniskās dokumentācijas izstrādes apjomu nav tiesības nodot citiem apakšuzņēmējiem, ja vien Pasūtītājs tam iepriekš nav rakstveidā piekritis. Izpildītājs ir atbildīgs par šī nosacījuma izpildi.
6.10 Izpildītājs ir pilnībā atbildīgs Pasūtītājam par apakšuzņēmēja veiktajiem darbiem. Jebkāda Pasūtītāja izteikta piekrišana apakšuzņēmēja piesaistei neatbrīvo Izpildītāju no atbildības par apakšuzņēmēja veiktās darbu daļas atbilstību Līguma noteikumiem. Izpildītājs ir atbildīgs par visu savu saistību izpildi pret visiem apakšuzņēmējiem, tajā skaitā, samaksas veikšanu, un Pasūtītājs neuzņemas nekādu atbildību pret apakšuzņēmējiem. Izpildītājam ir pēc pirmā pieprasījuma jāatlīdzina Pasūtītājam visi izdevumi, kas Pasūtītājam radušies, risinot jautājumus par apakšuzņēmēju pretenzijām. 
6.11 Pakalpojuma izpildes laikā Pasūtītājam ir tiesības pamatoti pieprasīt nomainīt apakšuzņēmēju (jebkurā apakšuzņēmēju pakāpē) gadījumā, ja apakšuzņēmējs projektēšanas darbus vai Būvdarbus veic nekvalitatīvi, neievēro normatīvos aktus vai Līguma noteikumus. Izpildītājam ir pienākums nodrošināt Pasūtītāja prasību izpildi par apakšuzņēmēja nomaiņu nekavējoties.
7. Līguma grozīšana un pirmstermiņa laušana

7.1 Līgumu var grozīt vienīgi ar Pušu savstarpēju rakstisku vienošanos. Jebkuri Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.

7.2 Līgumā ir pieļaujami nebūtiski grozījumi, savukārt būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma 61.panta nosacījumus attiecībā uz Līguma grozījumiem un to apjomu.

7.3 Būtiski Līguma nosacījumu grozījumi ir pieļaujami šādos gadījumos: 

7.3.1 konstatēta nepieciešamība veikt tādus darbus, kas sākotnēji netika iekļauti Projektēšanas uzdevumā, jo to nepieciešamību nebija iespējams paredzēt;

7.3.2 konstatēta nepieciešamība veikt tādus darbus, kas izriet no Pasūtītāja prasību izmaiņām un/vai jaunām prasībām saistībā ar objekta lietošanas funkcionāliem vai tehnoloģiskiem papildinājumiem vai uzlabojumiem.
7.4 Puses var izbeigt Līgumu jebkurā brīdī, par to savstarpēji rakstveidā vienojoties.

7.5 Pasūtītājs ir tiesīgs vienpusēji izbeigt Līgumu Izpildītāja saistību neizpildes dēļ, informējot par to Izpildītāju rakstveidā vismaz 5 (piecas) dienas iepriekš, ja:

7.5.1 Izpildītājs Līguma 12.sadaļā noteiktajā kārtībā un termiņā nav iesniedzis Līguma saistību izpildes nodrošinājumu vai nav to pagarinājis saskaņā ar Līguma nosacījumiem

7.5.2 Izpildītājs nepamatoti kavē Līgumā noteikto Tehniskās dokumentācijas izstrādes termiņu vairāk kā par 30 (trīsdesmit) dienām.

7.5.3 Izpildītājs ir pieļāvis Līguma vai tā pielikumu, normatīvo aktu vai citu tiesību aktu pārkāpumu, ko Pasūtītājs uzskata par būtisku.
7.5.4 Ir pieņemts tiesas lēmums par Izpildītāja maksātnespēju, Izpildītājam piemērots tiesiskās aizsardzības process, vai Izpildītājs uzsācis likvidāciju.
7.5.5 Izpildītājs neievēro Līgumā noteiktos autoruzraudzības nosacījumus un/vai termiņus.

7.5.6 Izpildītājs nav savlaicīgi un pienācīgi izpildījis Līguma prasības par apdrošināšanas polišu un/vai apdrošināšanas prēmijas samaksu apliecinošu dokumentu iesniegšanu un/vai spēkā esamību;
7.5.7 Izpildītājs atkārtoti pēc rakstveida paziņojuma neievēro Pasūtītāja norādījumus;
7.5.8 Iestājies jebkāds notikums vai apstāklis, kas nav minēts iepriekšējos apakšpunktos, bet kas saprātīgi izslēdz iespēju Pasūtītājam turpināt no Līguma izrietošās tiesiskās attiecības;
7.5.9 Jebkāda iemesla dēļ Pasūtītāja nepietiekoša finansējuma gadījumā, ja projektēšanas darbi vēl nav uzsākti;
7.5.10 citos Līgumā  un Publisko iepirkumu likuma 64.pantā norādītajos gadījumos;
7.5.11 ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
7.5.12 Ja Pasūtītājs izbeidz Līgumu, pamatojoties uz kādu no Līguma 7.5. punktā norādītajiem apstākļiem, Izpildītājs nav tiesīgs pieprasīt no Pasūtītāja jebkādu zaudējumu atlīdzību, kompensācijas, izdevumu un izmaksu atlīdzināšanu, līgumsodu un jebkādu citu naudas summu samaksu.
7.5.13 Ja Līgums tiek lauzts pirms autoruzraudzības veikšanas vai autoruzraudzības laikā, Pasūtītājam ir tiesības piesaistīt citu pakalpojuma sniedzēju autoruzraudzības veikšanai.
7.6 Gadījumā, ja Pasūtītājam nav pieejams finansējums būvdarbu veikšanai, tad Pasūtītājs ir tiesīgs vienpusēji Līgumu attiecībā uz autoruzraudzības veikšanu izbeigt vai līguma izpildi atlikt līdz brīdim, kad būs pieejami līdzekļi būvdarbu veikšanai.
8. Pušu atbildība

8.1 Ja Izpildītājs neievēro Līgumā noteiktos termiņus Tehniskās dokumentācijas izstrādei vai paredzamo autoruzraudzības izpildes termiņu, 9.2.2. un 9.2.3 punktos noteikto dokumentu iesniegšanai, autoruzraudzības laikā nesniedz atbildes Pasūtītajam noteiktajā termiņā, Pasūtītājs var piemērot Izpildītājam līgumsodu par katru nokavēto termiņa dienu 0,5% apmērā no Tehniskās dokumentācijas izstrādei norādītās vai autoruzraudzības veikšanas norādītās summas bez PVN. Kopējais aprēķinātais līgumsods nedrīkst pārsniegt 10% no Tehniskās dokumentācijas izstrādei norādītās vai Autoruzraudzības veikšanai norādītās summas bez PVN.

8.2 Ja Pasūtītājs neievēro maksājumu termiņu, Izpildītājs var piemērot Pasūtītājam līgumsodu par katru nokavēto termiņa dienu 0.5% apmērā no laikā neapmaksātās summas ar PVN. Kopējais aprēķinātais līgumsods nedrīkst pārsniegt 10% no laikā neapmaksātās summas ar PVN. 

8.3 Ja Izpildītājs neattaisnotu iemeslu dēļ, iepriekš nebrīdinot, neierodas uz būvsapulci vai projektēšanas sapulci, Pasūtītājs ir tiesīgs piemērot līgumsodu 100.00 EUR (viens simts eiro un 00 centi) apmērā par katru šādu gadījumu. Šādā gadījumā Izpildītājam tiek izrakstīts atsevišķs rēķins, kas  Izpildītājam  jāapmaksā 7 (septiņu) kalendāra dienu laikā no rēķina izrakstīšanas.
8.4 Pasūtītājam ir tiesības piemērot līgumsodu 10% apmērā no Kopējās līguma summas gadījumos, kad Pasūtītājs izmanto tiesības vienpusēji priekšlaicīgi izbeigt Līgumu saskaņā ar 7.5. punkta nosacījumiem.

8.5 Gadījumos, kad Izpildītāja vainas dēļ Tehniskajā dokumentācijā nepieciešams izdarīt izmaiņas un šādu izmaiņu nepieciešamība rodas sakarā ar kļūdu, neatbilstību un/vai nepilnībām Tehniskajā dokumentācijā, esošās situācijas nepienācīgas izpētes rezultātā un/vai Tehniskās dokumentācijas autora vai autoruzrauga vainas vai nolaidības rezultātā, un izmaiņām ir nepieciešams ekspertīzes atzinums, ekspertīzes izmaksas sedz Izpildītājs
8.6 Gadījumā, ja trešās personas izvirza jebkādas prasības un/vai pretenzijas attiecībā par Tehniskās dokumentācijas autortiesībām un to pārkāpumu jautājumiem jebkādā aspektā un/vai prasības vai pretenzijas par to, ka Tehniskā dokumentācija kopumā vai kāda to daļa ir vai varētu būt plaģiāts vai tas satur citu personu autortiesību objektu, tad visu un jebkādu atbildību ieskaitot, bet ne tikai — jebkādas tiesas vai jebkādi citādi noteiktas un saistošas izmaksas, kompensācijas, zaudējumu atlīdzības Pasūtītājam un/vai trešajām personām un tamlīdzīgi, kādas radīsies no šāda autortiesību aizskāruma vai pārkāpuma, uzņemas un atlīdzina Izpildītājs. 
8.7 Gadījumā, ja Puse 5 (piecu) darba dienu laikā nenovērš Līguma 8.1.vai 8.2.punktā norādīto nokavējumu, tad uz iepriekš minēto punktu pamata aprēķināts līgumsods Pusei ir jānomaksā 10 (desmit) darba dienu laikā, skaitot no dienas, kad saņemts rēķins par Līgumā noteikto līgumsodu. 
8.8 Līgumsoda samaksa neatbrīvo Puses no Līguma izpildes.

8.9 Pasūtītājam ir tiesības uz Līguma pamata aprēķinātu līgumsodu no Izpildītāja ieturēt Līguma 3.10. punktā noteiktajā kārtībā.

8.10 Puses sedz viena otrai zaudējumus, kas radušies Līguma saistību neizpildes vispār un/vai nepienācīgas izpildes rezultātā. Prasītāja Pusei ir jāpierāda šādu apstākļu iestāšanās.
8.11 Tehniskās dokumentācijas un autoruzraudzības pieņemšanas un nodošanas fakts pats par sevi neatbrīvo Izpildītāju no atbildības par vēlāk konstatētām Pakalpojuma sniegšanas neatbilstībām Līgumam vai normatīvajiem aktiem. Izpildītāja atbildība ir novērst neatbilstības, kā arī neatbilstību radītās kaitīgās sekas.

8.12 Izpildītājs ir atbildīgs par tā piesaistīto apakšuzņēmēju un speciālistu Tehniskās dokumentācijas projektēšanas darbu un autoruzraudzības izpildi atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji un speciālisti ar savu prettiesisko darbību vai bezdarbību ir nodarījuši Pasūtītājam un trešajām personām. Izpildītājs ir atbildīgs par visu saistību izpildi pret apakšuzņēmēju un speciālistiem, tajā skaitā samaksas veikšanu.

9. Izpildītāja pienākumi un tiesības

9.1 Izpildītāja pienākumi Tehniskās dokumentācijas izstrādē: 

9.1.1 Pirms Tehniskās dokumentācijas izstrādes uzsākšanas Izpildītājs iesniedz Pasūtītājam būvprojekta vadītāja būvspeciālista profesionālās civiltiesiskās atbildības apdrošināšanas polises kopiju. Gadījumā, ja būvspeciālista profesionālās civiltiesiskās atbildības apdrošināšanas līgums ir noslēgts būvprojekta vadītājam, kuru Līguma darbības laikā Izpildītājs maina, tad, nomainītajam būvprojekta vadītājam vai būvkomersantam, kas nodarbina konkrēto būvprojekta vadītāju jāiesniedz jauna būvspeciālista profesionālās civiltiesiskās atbildības apdrošināšanas polises kopija.
9.1.2 Veikt Tehniskās dokumentācija izstrādi saskaņā ar Projektēšanas uzdevumu un normatīvo aktu prasībām.
9.1.3 Nodrošināt, ka Tehniskās dokumentācijas izstrādi veic kvalificēti un attiecīgajā jomā sertificēti speciālisti.

9.1.4 Pieprasīt un saņemt tehniskos un īpašos noteikumus, patstāvīgi veikt attiecināmo nodevu (t.sk. būvatļaujas saņemšanas nodevu) un ārpakalpojumu apmaksu, ja tas noteikts attiecīgās jomas normatīvajos aktos, un attiecīgo objektu un inženiertīklu īpašnieku tehniskos nosacījumus, ja būvniecība skar objektu un inženiertīklu ekspluatācijas aizsargjoslas.

9.1.5 Tehniskās dokumentācijas izstrādi veikt, konsultējoties ar Pasūtītāju par dažādām risinājumu alternatīvām, un tā, lai izstrādātās Tehniskās dokumentācijas risinājumi būtu ekonomiski, racionāli, savstarpēji savietojami un piemēroti, un atbilstoši funkcionētu pēc būvdarbu pabeigšanas konkrētajā objektā un būvdarbu nodošanas Pasūtītājam. 
9.1.6 Par saviem līdzekļiem novērst Tehniskajā dokumentācijā atklātos trūkumus un nepilnības visā Līguma darbības laikā, t.sk. objekta būvdarbu laikā, novēršot Tehniskās dokumentācijas nepilnības un kļūdas un/vai izstrādājot papildus rasējumus. Šādu Tehniskās dokumentācijas izmaiņu ekspertīzes izdevumus sedz Izpildītājs.

9.1.7 Citi Latvijas Republikā spēkā esošajiem normatīvajiem aktiem izrietošie pienākumi.

9.2 Izpildītāja pienākumi autoruzraudzības laikā:

9.2.1 Nodrošināt visā autoruzraudzības sniegšanas laikā spēkā esošas licences, apdrošināšanas polises un sertifikātus, kas ir nepieciešami autoruzraudzības veikšanai atbilstoši normatīvajiem aktiem.

9.2.2 Izpildītājam 3 (trīs) darba dienu laikā, skaitot no dienas, kad tas saņēmis Pasūtītāja paziņojumu par būvdarbu uzsākšanu objektā, jāiesniedz atbildīgā autoruzrauga būvspeciālista profesionālās civiltiesiskās atbildības apdrošināšanas polises kopiju. Būvspeciālista profesionālās civiltiesiskās atbildības apdrošināšanas polisei jābūt spēkā visu būvdarbu un garantijas laiku.
9.2.3 3 (trīs) darba dienu laikā, skaitot no dienas, kad tas saņēmis Pasūtītāja paziņojumu par būvdarbu uzsākšanu objektā, iesniegt Pasūtītāja pārstāvim rīkojumus par Autoruzraugiem;

9.2.4 Gadījumā, ja būvspeciālista profesionālās civiltiesiskās atbildības apdrošināšanas līgums ir noslēgts atbildīgam autoruzraugam, kuru Līguma darbības laikā Izpildītājs maina, tad, nomainītajam atbildīgam autoruzraugam vai būvkomersantam, kas nodarbina konkrēto atbildīgo autoruzraugu jāiesniedz būvspeciālista profesionālās civiltiesiskās atbildības apdrošināšanas polises kopiju.
9.2.5 Veikt autoruzraudzību atbilstoši Latvijas Republikā spēkā esošo normatīvo aktu nosacījumiem.

9.2.6 Nodrošināt, ka autoruzraudzību veic kvalificēti un attiecīgajā jomā sertificēti speciālisti atbilstoši Līguma  un normatīvo aktu prasībām.

9.2.7 Nodrošināt konsultāciju sniegšanu Pasūtītājam un tā pilnvarotajiem pārstāvjiem visos jautājumos, kas saistīti ar būvdarbu iepirkšanu, veikšanu un to atbilstību Tehniskai dokumentācijai. 
9.2.8 2 (divas) reizes mēnesī piedalīties būvsapulcēs, kā arī pie būvdarbu uzsākšanas un būvdarbu nodošanas. Būvsapulcē nolemtais ir saistošs būvniecībā iesaistītajām Pusēm. Ja Izpildītājs nevar ierasties uz būvsapulci, tad Izpildītājs par to paziņo iesaistītajām pusēm 3 (trīs) dienas pirms būvsapulces, kā arī saskaņo, ar iesaistītajām pusēm dienu, uz kuru tiek pārlikta būvsapulce. Būvsapulces atlikšanas termiņš nevar būt ilgāks par 5 (piecām) darba dienām.

9.2.9 Iesniegt Pasūtītājam un atbildīgajām institūcijām motivētu rakstisku pieprasījumu pārtraukt būvdarbus, ja konstatētas patvaļīgas atkāpes no Tehniskās dokumentācijas vai netiek ievērotas normatīvo aktu prasības;

9.2.10 Sniegt konsultācijas Pasūtītājam iespējamu Tehniskās dokumentācijas grozījumu gadījumā;

9.2.11 Sniegt atbildes uz jautājumiem, kurus uzdevis Pasūtītājs vai būvuzņēmējs, ne vēlāk kā 3 (trīs) darba dienu laikā. 
9.2.12 Bez papildu atlīdzības izdarīt izmaiņas vai izstrādāt papildus rasējumus Tehniskajā dokumentācijā, ja šādu izmaiņu nepieciešamība rodas sakarā ar kļūdu vai neatbilstību vai nepilnībām Tehniskajā dokumentācijā, vai esošās situācijas nepienācīgas izpētes rezultātā, vai Tehniskās dokumentācijas autora vai autoruzrauga vainas vai nolaidības dēļ. Šādu Tehniskās dokumentācijas izmaiņu ekspertīzes izdevumus sedz Izpildītājs.
9.2.13 Ja autoruzraudzības kārtībā tiek veiktas izmaiņas Tehniskā dokumentācijā, Izpildītājam 5 (piecu) darba dienu laikā jāiesniedz parakstītus Tehniskās dokumentācijas rasējumus Pasūtītājam 1 (vienā) eksemplārā (neskaitot Izpildītāja eksemplāru).
9.2.14 Visas Tehniskās dokumentācijas izmaiņas autoruzraudzības laikā Izpildītājs saskaņo būvvaldē un pirms Objekta nodošanas ekspluatācijā noformē atsevišķā izmaiņu sējumā, papildus 9.2.13. punktā minētajiem rasējumiem,  un iesniedz Pasūtītājam.
9.2.15 Ja papildu risinājumus izstrādā būvdarbu veicējs, tie saskaņojami ar Izpildītāju. Autoruzraugam ir pienākums apstiprināt vismaz būvkonstrukciju (BK) sadaļas segto darbu aktus, t.sk, nozīmīgo konstrukciju segto darbu aktus.

9.2.16 citi Latvijas Republikā spēkā esošajiem normatīvajiem aktiem izrietošie pienākumi.

9.3 Izpildītāja tiesības:

9.3.1 saņemt no Pasūtītāja nepieciešamo informāciju Pakalpojumu izpildes ietvaros, ciktāl tā ir Pasūtītāja rīcībā vai ir objektīvi sagaidāma no Pasūtītāja;

9.3.2 Pieprasīt Pasūtītājam pārtraukt būvdarbus, ja būvdarbu izpildītājs neievēro Izpildītāja pamatotās prasības;

9.3.3 Būvdarbu izpildes gaitā, šī Līguma ietvaros, saskaņā ar Latvijas Republikā spēkā esošajiem normatīvajiem aktiem, veikt nepieciešamos grozījumus Tehniskajā dokumentācijā.

9.3.4 Citas Latvijas Republikā spēkā esošajiem normatīvajiem aktiem izrietošās tiesības.
10.  Pasūtītāja pienākumi un tiesības

10.1 Pasūtītāja pienākumi:

10.1.1 Sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju, ciktāl tā ir Pasūtītāja rīcībā vai objektīvi sagaidāma no Pasūtītāja.
10.1.2 Pilnā apjomā īstenot Līguma noteikumus un prasības, iespēju robežās atbalstīt Izpildītāja darbību Pakalpojuma sniegšanas laikā.
10.1.3 Informēt Izpildītāju par sanāksmēm un citiem jautājumiem, kas attiecas uz Līguma izpildi;

10.1.4 Nodrošināt Izpildītājam piekļuvi būvdarbu veikšanas vietai visā Līguma darbības laikā.
10.1.5 Veikt citus no Latvijas Republikā spēkā esošajiem normatīvajiem aktiem izrietošos pienākumus.

10.2 Pasūtītāja tiesības:

10.2.1 Tehniskās dokumentācijas izstrādes laikā grozīt no Projektēšanas uzdevuma izrietošās Pakalpojuma prasības, apjomus un saturu, vai sniegt precizējumus un papildinājumus izvirzītajās prasībās.

10.2.2 Izvirzīt pretenzijas par Tehniskās dokumentācijas izstrādi un/vai autoruzraudzības veikšanu, ja tā pilnīgi vai daļēji neatbilst Līguma noteikumiem, Latvijas Republikā spēkā esošajiem normatīvajiem aktiem un Pasūtītāja rakstiski noformulētām prasībām.
10.2.3 Jebkurā Tehniskās dokumentācijas izstrādes un/vai autoruzraudzības veikšanas posmā veikt darbu izpildes pārbaudi, pārbaudot vai tas atbilst visiem Līguma nosacījumiem.
10.2.4 Saņemt no Izpildītāja zaudējumu atlīdzību, kuri Pasūtītājam radušies Izpildītāja vainas, nolaidības vai bezdarbības rezultātā.
10.2.5 Citas no Līguma un Latvijas Republikā spēkā esošajiem normatīvajiem aktiem izrietošās tiesības.

11.  Apdrošināšana

11.1 Izpildītājs apņemas veikt un uzturēt spēkā visā Līguma darbības laikā, tostarp projektēšanas darbu rezultātā izstrādātās Tehniskās dokumentācijas realizācijas (būvdarbu) laikā un būvdarbu garantijas laikā, Izpildītāja būvspeciālista civiltiesiskās atbildības apdrošināšanu atbilstoši Ministru kabineta 2014.gada 19.augusta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. 

11.2 Izpildītājs ne vēlāk kā 10 (desmit) dienu laikā pēc Līguma spēkā stāšanās dienas iesniedz Pasūtītājam Līguma 11.1. punktā noteiktās apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, kopijas, pēc Pasūtītāja pieprasījuma uzrādot minēto dokumentu oriģinālus. 

11.3 Izpildītāja civiltiesiskās atbildības apdrošināšanas polises obligātajos nosacījumos jāiekļauj vismaz šādus pamata parametrus:
11.3.1 Objekts, Tehniskā dokumentācija (pēc tās izstrādes), Pasūtītājs un Pušu noslēgtais Līgums;
11.3.2 Papildus risku - Izpildītāja neatbilstoša tehnisko/tehnoloģisko risinājumu piemērošana, kļūdas, nepilnības, neskaidrības, pretrunas, neatbilstības vai citi defekti Tehniskajā dokumentācijā;
11.3.3 bez papildus saistību atrunām tiek aptverts viss Izpildītāja sniegto Pakalpojumu saturs.

11.4 Līguma 11.1.punktā minētajām apdrošināšanas polisēm jābūt spēkā nepārtraukti visā  Tehniskās dokumentācijas izstrādes laikā, būvdarbu laikā, kā arī  būvdarbu garantijas periodā, atbilstoši Ministru kabineta 2014.gada 19.augusta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. 
11.5 Izpildītājs nav tiesīgs veikt jebkādus projektēšanas darbus vai pieļaut, ka jebkura tā piesaistīta persona veic kādus projektēšanas darbus laikā, kad jebkāda iemesla dēļ nav spēkā Līguma 11.1.punktā minētā apdrošināšanas polise. 

11.6 Ja vien normatīvie akti nenosaka savādāk, izņēmumi attiecībā uz šajā nodaļā noteiktās apdrošināšanas spēkā esamību pieļaujami vienīgi periodā starp Tehniskās dokumentācijas pieņemšanu-nodošanu un būvdarbu reālu uzsākšanu. Izpildītājs iesniedz atjaunoto dokumentāciju 10 (desmit) darba dienu laikā pēc Pasūtītāja paziņojuma par būvdarbu uzsākšanu saņemšanas.
12.  Līguma saistību izpildes nodrošinājums

12.1 Izpildītājam 10 (desmit) darba dienu laikā pēc Līguma spēkā stāšanās ir pienākums iesniegt spēkā esošu, neatsaucamu, beznosacījuma, pirmā pieprasījuma līguma saistību izpildes nodrošinājumu 10% (desmit procentu) apmērā no Līguma 3.2.1. punktā norādītās Tehniskās dokumentācijas izstrādes summas. Saistību izpildes nodrošinājuma īpašajos nosacījumos jābūt norādītai Līguma 12.4, 12.5. un 12.7. punktā un tā apakšpunktos noteiktajai informācijai. 

12.2 Līguma 12.1. punktā noteiktais Līguma saistību izpildes nodrošinājuma iesniegšanas termiņš var tikt pagarināts, ja kredītiestādes vai apdrošināšanas sabiedrības noteiktais šāda nodrošinājuma izsniegšanas termiņš ir garāks par 10 (desmit) darba dienām, par ko Izpildītājs iesniedz kredītiestādes vai apdrošināšanas sabiedrības rakstveida apliecinājumu. Šajā punktā noteiktais apstāklis nevar būt par pamatu Būvdarbu izpildes termiņa pagarinājumam.

12.3 Līguma saistību izpildes nodrošinājumu var iesniegt vienā no šādiem veidiem: kā kredītiestādes garantiju vai apdrošināšanas polisi. Ja pretendents līguma saistību izpildes nodrošinājumu iesniedz kā apdrošināšanas polisi, jāiesniedz arī polises apmaksu apliecinošs dokuments(ar parakstu un zīmogu).

12.4 Līguma saistību izpildes nodrošinājumam tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi, regulē Latvijas Republikas normatīvie akti. Visi strīdi, kas radušies saistībā ar šī Līguma ietvaros iesniegto Līguma izpildes nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem. Līguma saistību izpildes nodrošinājuma īpašie noteikumi ir prioritāri attiecībā pret tā vispārīgajiem noteikumiem.

12.5 Līguma saistību izpildes nodrošinājumam jābūt spēkā līdz Līgumā noteiktā Tehniskās dokumentācijas izstrādes termiņa beigām un 30 dienas pēc tā. 

12.6 Gadījumā, ja 30 dienas pirms Līguma saistību izpildes nodrošinājuma termiņa beigām Tehniskā dokumentācija nav nodota Pasūtītājam Līgumā noteiktajā kārtībā, Izpildītājs vismaz 10 dienas pirms Saistību izpildes nodrošinājuma termiņa beigām iesniedz Saistību izpildes nodrošinājuma grozījumus, kas paredz tā spēkā esamību saskaņā ar Līguma 12.5. punkta nosacījumiem.

12.7 Pasūtītājs ir tiesīgs pieprasīt nodrošinājuma devējam izmaksāt Saistību izpildes nodrošinājuma summu pilnā apmērā, ja ir iestājies kāds no šādiem apstākļiem: 

12.8 Izpildītāja Pasūtītājam radītie zaudējumi, nodarītais kaitējums vai aprēķinātais līgumsods ir sasniedzis Saistību izpildes nodrošinājuma summu, un Izpildītājs nav Līgumā noteiktajā termiņā un kārtībā to samaksājis; 

12.9 tiesā ir ierosināta lieta par Izpildītāja maksātnespējas procesa pasludināšanu, ir ierosināts Izpildītāja tiesiskās aizsardzības process vai tiem pielīdzināms process;

12.10 tiek apturēta vai izbeigta Izpildītāja saimnieciskā darbība, tiek uzsākta Izpildītāja likvidācija vai arī Izpildītājs tiek izslēgts no PVN maksātāju reģistra;

12.11 Izpildītājs Līguma noteiktajā kārtībā un termiņā nav iesniedzis Pasūtītājam Saistību izpildes nodrošinājuma pagarinājumu;

12.12 nav spēkā vai zaudējusi spēku Izpildītāja vai kāda Līguma izpildē iesaistīta speciālista civiltiesiskās atbildības apdrošināšanas polise;

12.13 ir iestājies kāds no Līgumā noteiktajiem apstākļiem, kad Pasūtītājs ir tiesīgs vienpusēji izbeigt Līgumu

12.14 Izpildītājs vienpusēji izbeidz Līgumu, un šāda Līguma vienpusēja izbeigšana nav saistīta ar Pasūtītāja Līguma saistību neizpildi.
13.  Personas datu apstrāde un aizsardzība

13.1 Fiziskās personas datu apstrāde šī Līguma ietvaros tiek veikta saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk šīs sadaļas ietvaros-Regula) un citiem normatīvajiem aktiem, kas attiecas uz fiziskas personas datu aizsardzību un apstrādi.
13.2 Izpildītājs nodod Pasūtītājam informāciju, kas nepieciešama Līguma izpildē, tai skaitā fizisko personu datus tam nepieciešamajā apjomā.
13.3 Parakstot šo Līgumu, Izpildītājs apliecina, ka:
13.3.1 informācija un personas dati, kas ir iesniegti saistībā ar šī Līguma izpildi, ir apstrādāti, ievērojot atbilstošus tehniskos un organizatoriskos pasākumus tādā veidā, ka apstrādē ir ievērotas Eiropas Savienības normatīvo aktu prasības un ir nodrošināta attiecīgo datu subjektu tiesību aizsardzība;
13.3.2 datu subjekti, par kuriem šī Līguma izpildes laikā iesniegti dati, ir informēti un ir devuši savu piekrišanu Līgumā norādīto personas datu iesniegšanai Pasūtītājam saistībā ar šī Līguma izpildi.
13.3.3 datu subjekti ir informēti, ka dati netiks nodoti trešajām personām, izņemot, ja tas būtu nepieciešams saistībā ar šī Līguma izpildi vai ja šādu pienākumu uzliek normatīvie akti;
13.4 Izpildītājs ir atbildīgs par attiecīgas piekrišanas iegūšanu no datu subjektiem un datu subjektu informēšanu par Līguma 14.3.punktā noteikto pirms šo subjektu dati tiek iesniegti Pasūtītājam (t.sk. no apakšuzņēmējiem, ja tādi tiek piesaistīti).

13.5 Ja Līguma izpildē iesaistīto fizisko personu dati ir pieejami publiskajos reģistros, Pasūtītājs tos iegūst no attiecīgajiem reģistriem.

13.6 Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Regulā un citos normatīvajos aktos noteiktās prasības šādu datu apstrādei, izmantošanai un aizsardzībai.

13.7 Izpildītājs nav tiesīgs nodot Pasūtītāja sniegtos fizisko personu datus apakšuzņēmējiem (ja tādi tiek piesaistīti Līguma izpildē) bez Pasūtītāja piekrišanas. Ja Pasūtītājs šādu piekrišanu ir devis, tad uz attiecīgo apakšuzņēmēju vai apakšuzņēmējiem attiecas visi Līguma noteikumi par fizisko personu datu aizsardzību.

14.  Citi noteikumi

14.1 Šis Līgums pilnībā apliecina Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz tā priekšmetu.

14.2 Visi Līguma grozījumi, vienošanās un papildinājumi ir jānoformē rakstiski, kuri, Pusēm parakstot, kļūst par Līguma neatņemamu sastāvdaļu. 

14.3 Visas domstarpības un strīdus, kas radušies Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem un tajos noteiktajā kārtībā.

14.4 Visus pārējos jautājumus, kas nav atrunāti šajā Līgumā, regulē atbilstošas Latvijas Republikas likumos un citos normatīvajos aktos noteiktās materiālo un procesuālo tiesību normas.

14.5 Ja kāds no Līguma punktiem nedarbojas un/vai zaudē savu spēku, tad tas neietekmē Līguma darbību kopumā.

14.6 Visi paziņojumi, kas attiecas uz Līguma noteikumu izpildi, sūtāmi uz Līgumā norādītajām Pušu juridiskajām adresēm vai nododami otrai Pusei personīgi. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.

14.7 Puses apliecina, ka ar visiem Līguma punktiem ir iepazinušās, piekrīt tiem un vēlas noslēgt tieši šo un šādu Līgumu, ko apliecina, parakstot to. 
14.8 Puses ievēro vispārpieņemtos nepārvaramas varas (Force majeure) noteikumus, tas ir, līgumsaistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis kāds šķērslis, kuru tā nevarēja kontrolēt, un nevarēja saprātīgi sagaidīt, lai šī Puse paredzētu šķēršļa rašanos līguma noslēgšanas brīdī vai izvairītos no šķēršļa, vai pārvarētu tā sekas. Pie šādiem apstākļiem pieskaitāmas – ugunsnelaime, kara darbība, vispārēja avārija, epidēmija, pandēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu.

14.9 Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams Līguma pārskatāmībai un atsaucēm, un nekādā gadījumā nevar tikt izmantots vai ietekmēt Līguma noteikumu tulkošanu.

14.10 Līguma administrēšanai un tā organizatorisko jautājumu risināšanai no Puses nozīmē šādas kontaktpersonas:
	Pasūtītāja atbildīgā persona par Līguma izpildi:
	Izpildītāja atbildīgā persona par Līguma izpildi:

	Amats: 
	Amats 

	Vārds uzvārds: 
	Vārds uzvārds

	Tālrunis: 
	Tālrunis: 

	e-pasts: 
	e-pasts:


14.11 Attiecībā uz šo Līgumu un jebkuru informāciju, ko Puses viena otrai sniedz sakarā ar šo Līgumu uzskatāma par konfidenciālu, ja vien informācijas sniedzējs nenosaka pretēji vai informācija ir pieejama publiski.
14.12 Līgums noformēts uz … lapām elektroniskā dokumenta veidā un parakstīts ar drošu elektronisko parakstu, kas satur laika zīmogu. Katra Puse glabā abpusēji parakstītu Līgumu elektroniskā dokumenta formā. 

14.13 Līguma pielikumi:

Pielikums Nr.1 Tehniskā specifikācija-projektēšanas uzdevums ar pielikumiem;

Pielikums Nr.2 Izpildītāja finanšu piedāvājums;

Pielikums Nr.3Sarakste Iepirkumu procedūras laikā (ja attiecināms).
…

15. Pušu paraksti

	Pasūtītājs: 
	Izpildītājs:

	Sabiedrība ar ierobežotu atbildību

 „Vidzemes slimnīca”

Vienotais reģistrācijas Nr.:40003258333

Juridiskā adrese: 

Jumaras iela 195, Valmierā, LV - 4201

Banka: 

Konts: 

Kods: 

Tālrunis:

E-pasts:

____________:

_____________________


	_____________

Vienotais reģistrācijas Nr.: 
Juridiskā adrese:

_____________
Banka: 

Konts: 

Kods: 

Tālrunis:

E-pasts:

____________:

__________________ 

